Räikkösen Ferrarin voiman ulostulossa näkyy datatiedoissa selvä, äkillinen piikki, jonka seurauksena auto lähtee sutimaan. Tämä kuului selvästi myös TV-lähetyksessä.

Renkaiden sutiessa auton pito on myös sivuttaissuuntaan täysin olematonta ja näin ollen jopa huomaamattoman pieni osuma voisi aiheuttaa ulosajon.



MTV Sportin sisäpiirilähteen mukaan autojen datatiedoista on pääteltävissä, että Alonson auton keulan todennäköisesti hipaisi Räikkösen auton takaosaa juuri kriittisellä hetkellä. Myöhemmin Alonson auton keulassa näkyi myös pieni punainen jälki.



Mainos (artikkeli jatkuu alla)

Mainos (artikkeli jatkuu alla)

Fernando Alonso väitti olleensa noin viiden tai kuuden metrin päässä Räikkösestä, mikä vaillinaistenkin TV-kuvien perusteella on heikko arvio. Räikkönen puolestaan ei väittänyt Alonson osuneen häneen. Tilanteen huomioiden on täysin mahdollista, ettei hän olisi osumaa edes tuntenut.



Alonson kamera pois päältä

Osuiko Alonso siis Kimiin vai ei? Todennäköisesti pieni kontakti on tapahtunut, mutta täyttä varmuutta asiaan ei luultavasti saada koskaan.

Ainoa lähde, josta mahdollisen törmäyksen voisi varmuudella todeta, olisi Alonson auton on-board-kameran kuvakulma. Tätä kuvamateriaalia ei kuitenkaan koskaan nähty kisalähetyksessä. Asiaan on yksinkertainen selitys: Alonson auton kamera ei ollut päällä.



Kilpailujohtaja Charlie Whiting vahvisti MTV:n F1-asiantuntija Mika Salolle tänään, että startin jälkeen yhdeksän auton kamerat olivat päällä, eikä Alonson McLaren kuulunut näihin autoihin.

